**Doamnă/Domnule DEPUTAT/SENATOR,**

**În calitate de salariat în învățământul preuniversitar, PROTESTEZ ASTĂZI pentru că:**

* **Guvernul și Parlamentul României continuă să SUBFINANȚEZE sistemul de învățământ**, în contradicție totală cu politica Uniunii Europene de a se investi masiv în educație și cu prevederile Legii educației naționale nr. 1/2011;
* **Nu SUNT RESPECTATE prevederile** **Legii-cadru nr. 153/2017** privind salarizarea personalului plătit din fonduri publice;
* **Nu ADOPTAȚI** măsuri de îmbunătățire a condițiilor de salarizare a personalului din sistemul educațional (cadre didactice, personal didactic auxiliar și nedidactic), în condițiile în care:

- noi ne regăsim în pătrimea inferioară a grilelor de salarizare stabilite prin Legea-cadru nr. 153/2017;

- salariul mediu în învățământ este cu 30% mai mic decât cel din administrația publică;

- cuantumul sporurilor, indemnizațiilor etc., este limitat, fiind raportat la un alt salariu de bază („istoric”) decât cel efectiv în plată;

- există o diferențiere discriminatorie între personalul didactic ce beneficiază de calculul corect al drepturilor salariale suplimentare prevăzute de Legea nr. 153/2017 în baza hotărârilor judecătorești definitive, începând cu 01.09.2017 (în cazul tranșelor de vechime în învățământ), respectiv, începând cu 01.01.2019/data stabilită prin hotărâre (în cazul majorărilor/creșterilor salariale prevăzute la art. 15 din Legea-cadru nr. 153/2017, la art. 4, art. 5 alin. (1), art. 7 şi art. 8 din anexa nr. I cap. I lit. B „Reglementări specifice personalului didactic din învăţământ” la aceasta) și restul personalului didactic;

- nu se acordă sporurile pentru condiții de muncă, prevăzute de Regulamentele emise în baza Legii-cadru nr. 153/2017;

* **AȚI ASISTAT PASIV LA PROROGAREA**, în ultimii doi ani, a acordării tranșelor de majorare a salariilor de bază pentru personalul din sistemul educațional, în vederea atingerii salariilor prevăzute de anexele la Legea-cadru nr. 153/2017 pentru anul 2022;
* **NU AȚI FĂCUT NIMIC PENTRU APLICAREA Legii nr. 109/2020** care prevede asigurarea de dispozitive pentru caprocesul instructiv-educativ să poată continua și în mediul on-line;
* **NU AȚI FĂCUT NIMIC PENTRU plata orelelor suplimentare** pentru munca prestată de personalul didactic auxiliar și nedidactic peste timpul normal de muncă (în condițiile în care compensarea muncii suplimentare cu timp liber corespunzător este imposibilă);
* **NU AȚI FĂCUT NIMIC PENTRU ASIGURAREA numărului de posturi didactice auxiliare și nedidactice** necesare pentru ca unitățile de învățământ să își desfășoare activitatea în condiții cât mai bune, mai ales în contextul epidemiologic actual.